درۃ التنزیل وغزۃ التاویل (کتاب)

"درة التنزيل وغرة التاويل" ایک ایسا علمی و تفسیری کتاب ہے جو قرآن کی اُن آیات کو موضوع بناتی ہے جو الفاظ کے اعتبار سے آپس میں مشابہ ہوں یا مختلف مقامات پر ایک جیسے یا قریب المعنی الفاظ کے ساتھ دہرائی گئی ہوں اور جن میں بعض اوقات بظاہر کوئی اشکال یا غور و فکر کا پہلو پایا جاتا ہو۔[درة التنزيل وغرة التأويل، جامعة أم القرى، أبو عبد الله محمد بن عبد الله الأصبهاني، الطبعة الأولى، (1/134)]

مصنف نے اس کتاب کی تالیف کی وجہ اپنی کتاب کی تمہید میں یوں بیان کی:

اس کتاب کے مصنف ابو عبد اللہ محمد بن عبد اللہ خطيب اسكافی ہیں، جن کا انتقال 420 ہجری میں ہوا۔
مصنف کی دیگر تصانیف میں شامل ہیں:
مبادئ اللغہ ،
نقد الشعر ،
درة التنزيل وغرة التاويل ،
غلط كتاب العين ،
الغرہ ،
لطف التدبير ۔ الأعلام، دار العلم للملايين، خير الدين بن محمود الزركلي، الطبعة الخامسة عشر، (6/227) 
 موضوع کتاب 
یہ کتاب قرآن مجید کی ان آیات پر بحث کرتی ہے:
جو الفاظ کے اعتبار سے آپس میں مشابہ ہوں؛
جو مختلف مقامات پر مکرر آئیں، بعض اوقات یکساں اور کبھی مختلف الفاظ کے ساتھ؛
جن میں بظاہر کوئی اشکال پایا جاتا ہو؛
یا جو کسی پہلو سے غور و نظر کا مقام ہوں۔
مصنف ہر ایسی آیت کا حوالہ دیتا ہے اور اس کے مابین فرق اور توجیہ کو واضح کرتا ہے۔ مثلاً وہ سورۂ نساء کی دو آیات کا تقابلی جائزہ لیتے ہیں:
{إِنَّ اللَّهَ لَا يَغْفِرُ أَنْ يُشْرَكَ بِهِ...} [النساء: 48]
{إِنَّ اللَّهَ لَا يَغْفِرُ أَنْ يُشْرَكَ بِهِ...} [النساء: 116]
اور سوال اٹھاتے ہیں کہ پہلی آیت کے آخر میں "فقد افترى إثما عظيما" کیوں ہے جبکہ دوسری میں "فقد ضل ضلالا بعيدا" کیوں آیا؟
پھر وہ اس فرق کی عقلی و بلاغی توجیہ پیش کرتے ہیں۔[درة التنزيل وغرة التأويل، جامعة أم القرى، أبو عبد الله محمد بن عبد الله الأصبهاني، الطبعة الأولى، (1/404)]

 سبب تالیف 
مصنف نے کتاب کی تمہید میں لکھا ہے کہ انھیں قرآن مجید کی ان مکرر آیات پر غور و فکر کی شدید حاجت محسوس ہوئی جو بظاہر ایک جیسی لگتی ہیں مگر ان میں باریک فرق ہوتا ہے۔
انھوں نے متقدمین و متاخرین کی کتب کا جائزہ لیا لیکن پایا کہ اس میدان میں کسی نے گہرائی سے کام نہیں لیا۔
چنانچہ وہ لکھتے ہیں:
"میں نے ان معانی کے غنچوں کو کھولا جو فرقان ثابت ہوئے اور متشابہات کی اشکال کو واضح کیا... اور اس کتاب کا نام رکھا: دُرَّةُ التَّنْزِيل وَغُرَّةُ التَّأْوِيل۔"

 کتاب کی خصوصیات 
 آیات کے آخر میں مذکور اسماء حسنیٰ اور ان کی معنوی مناسبت پر خصوصی توجہ؛
 قرآن مجید میں متکرر اور مشابہ آیات کی عقلی و بلاغی توجیہ؛
 اس فن میں ایک بنیادی اور مرجع کتاب کی حیثیت رکھتی ہے؛
 معانی کے دقیق نکات کو عمدہ بلاغت کے ساتھ بیان کیا گیا ہے۔
 اہم طبعات و تحقیقات 
 دار ابن الجوزی – تحقیق: ا.د. عبد الحمید ہنداوی
 دار الآفاق الجديدة
 جامعہ ام القرى – تحقیق: محمد مصطفى آيدين
 دار عمار – تحقیق: عبد الوهاب أبو صفية و عصام بن فارس الحرستاني
 دار الكتب العلميہ
 دار المعرفة – تحقیق: خليل مأمون شيحا

 حوالہ جات 

زمرہ:کتب علوم القرآن